PMIndiaData/PMIndiaSum huggingface dataset:
কেন্দ্রীয় মন্ত্রীসভার প্রধানমন্ত্রী ফসল বিমা যোজনায়  সংস্কার এবং ফসল বিমা যোজনার রূপায়ণের ক্ষেত্রে বর্তমান চ্যালেঞ্জগুলি দূরীকরণে আবহাওয়া ভিত্তিক শস্য বিমা প্রকল্প পূর্ণগঠনের প্রস্তাবে অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে প্রধানমন্ত্রী ফসল বিমা প্রকল্পের সংস্কার এবং ফসল বিমা প্রকল্প রূপায়ণের ক্ষেত্রে বর্তমান চ্যালেঞ্জগুলি মোকাবিলার মাধ্যমে আবহাওয়া ভিত্তিক শস্য বিমা প্রকল্প পূর্ণগঠনের প্রস্তাব মঞ্জুর করা হয়েছে। ফসল বিমা প্রকল্পে এবং আবহাওয়া ভিত্তিক শস্য বিমা প্রকল্পে বেশ কয়েকটি সংস্কারের কথা বলা হয়েছে। এগুলি হল, · বিমা সংস্হাগুলিকে তিন বছরের জন্য এই দুই প্রকল্পের সুযোগ-সুবিধা দেওয়া হবে। · রাজ্য ও কেন্দ্রশাসিত অঞ্চলগুলিকে আর্থিক পরিমান অথবা জাতীয় গড় উৎপাদনের জেলা ভিত্তিক উৎপাদন মূল্যের ন্যূনতম সহায়ক মূল্যের মধ্যে যেকোন একটি বেছে নেবার সুযোগ দেওয়া হবে। · প্রধানমন্ত্রী ফসল বিমা যোজনায় এবং পুর্নগঠিত আবহাওয়া ভিত্তিক শস্য বিমা প্রকল্পের আওতায় কেন্দ্রীয় ভর্তুকির পরিমাণ কৃষি সেচ বর্হিভূতি এলাকা বা শস্যের ক্ষেত্রে প্রিমিয়াম হারে ৩০ শতাংশ পর্যন্ত এবং সেচ সেবিত এলাকা বা ফসলের ক্ষেত্রে ২৫ শতাংশের মধ্যে সীমাবদ্ধ থাকবে। যেসমস্ত জেলায় ৫০ শতাংশ বা তার বেশি জমি সেচ সেবিত, সেই জেলাগুলিকে সেচ সেবিত জেলা হিসেবে গণ্য করা হবে। · রাজ্য বা কেন্দ্রশাসিত অঞ্চলগুলি ফসল বিমার ক্ষেত্রে ক্ষয়ক্ষতি এড়াতে যেকোন একটি বা একাধিক কর্মসূচি গ্রহণের সুবিধা পাবে। · নির্দিষ্ট সময়সীমার পর সংশ্লিষ্ট বিমা সংস্হাগুলিকে তাদের প্রয়োজনীয় প্রিমিয়াম বাবদ ভর্তুকি প্রদানে রাজ্যগুলি দেরি করলে সংশ্লিষ্ট রাজ্যটি ফসল বিমা যোজনা পরবর্তী মরশুমে কার্যকর করতে পারবেনা। খরিফ ও রবি মরশুমের ক্ষেত্রে বিমা সংস্হাগুলিকে প্রিমিয়াম ভর্তুকি মেটানোর শেষ তারিখ স্হির হয়েছে যথাক্রমে ৩১ মার্চ ও ৩০ সেপ্টেম্বর। · এই দুই কর্মসূচির আওতায় কৃষকদের অংশগ্রহণের বিষয়টি ঐচ্ছিক। · উত্তর-পূর্বাঞ্চলীয় রাজ্যগুলির জন্য প্রিমিয়াম ভর্তুকি বাবদ কেন্দ্রীয় শেয়ার বেড়ে হবে ৯০ শতাংশ। আগে ছিল ৫০ শতাংশ। · সংশোধনের পর এই দুই প্রকল্পের যাবতীয় সুযোগ-সুবিধা ২০২০র খরিফ মরশুম থেকেই কার্যকর হবে। · মনে করা হচ্ছে এই প্রকল্প দুটিতে সংশোধনের ফলে কৃষকরা তাদের উৎপাদিত পণ্যের ঝুঁকি এড়াতে আরও বেশি সক্ষম হয়ে উঠবে এবং কৃষিকাজ থেকে আয় স্হিতিশীল রাখা সম্ভব হবে।
চলচ্চিত্রের যৌথপ্রযোজনা বিষয়ে ভারত ও ইজরায়েলের মধ্যে একটি চুক্তি কেন্দ্রীয় মন্ত্রীসভায় অনুমোদিতহয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে আজ চলচ্চিত্রের যৌথ প্রযোজনা বিষয়ে ভারত ও ইজরায়েলের মধ্যে একটিচুক্তি কার্যপরবর্তীভাবে অনুমোদিত হয়েছে। এই চুক্তিটি ইজরায়েলের প্রধানমন্ত্রী বেঞ্জামিননেতানেয়াহুর ভারত সফরের সময় ২০১৮-র ১৫ জানুয়ারি নতুনদিল্লীর হায়দরাবাদ হাউসে দুদেশের প্রধানমন্ত্রীদের উপস্হিতিতে স্বাক্ষরিত হয়েছিল। কোনও আন্তর্জাতিক গোষ্ঠীর সঙ্গে ভারতীয় চলচ্চিত্রের যৌথ প্রযোজনাবলতে বোঝায়, ভারতীয় প্রযোজক আন্তর্জাতিক তহবিলের অর্থ পেতে পারবেন, আন্তর্জাতিকপর্যায়ে সংশ্লিষ্ট চলচ্চিত্রটির চিত্রনাট্য, প্রতিভাবান অভিনেতা-অভিনেত্রী এবং এরবিপণনের ক্ষেত্রে যৌথ উদ্যোগে যেতে পারবেন। এই চুক্তি অনুসারে ভারত ও ইজরায়েলের মধ্যেচলচ্চিত্রের যৌথ উদ্যোগে নির্মিত হলে, তাকে উভয় দেশেরই জাতীয় উৎপাদন হিসেবেবিবেচনা করা হবে। এছাড়া এই চুক্তির শর্ত অনুসারে দু দেশের মধ্যে সৃজনশীল,কলাকুশলী, শিল্পী, আর্থিক এবং বিপণনের ক্ষেত্রে একটি অখন্ড সহায়-সম্পদ ভান্ডারগড়ে তোলা হবে। দুই দেশের চলচ্চিত্র উৎসবে যৌথ উদ্যোগ নির্মিত ছবিগুলিকে উভয় দেশেরঅভ্যন্তরীণ ক্ষেত্রে নির্মিত বলে ধরা হবে। এছাড়া এই দুটি দেশে ছবি প্রযোজনা এবংপ্রযোজনা পরবর্তী কাজের জন্য প্রাপ্ত সুযোগ-সুবিধা এই ছবিগুলিকে দেওয়া হবে। চলচ্চিত্র নির্মাণের ক্ষেত্রে যৌথ প্রযোজনার জন্য এই চুক্তির ফলেদু-দেশের মধ্য পারস্পরিক পর্যায়ে শিল্প ও সংস্কৃতির বিনিময় হবে এবং দু-দেশেরসাধারণ মানুষের মধ্যে চলচ্চিত্র বিষয়ে আরও ভালো বোঝাপড়া এবং শুভেচ্ছার পরিবেশগড়ে উঠবে। অন্যদিকে এই চুক্তিটি শিল্পী, কলাকুশলী এবং অন্যান্য শ্রেণীর কর্মীদেরজন্য কর্মসংস্হানের নতুন সুযোগ সৃষ্টি করবে।
রিয়াধে মহিলা তথ্যপ্রযুক্তি কর্মীদের সঙ্গে মতবিনিময় করলেন ভারতের প্রধানমন্ত্রী

রিয়াধে মহিলাদের তথ্যপ্রযুক্তি কেন্দ্র এবং টাটা কনসালটেন্সি সার্ভিসেস (টি সি এস)-এর আই টি ই এস কেন্দ্রটি রবিবার পরিদর্শন করেন প্রধানমন্ত্রী শ্রী নরেন্দ্র মোদী। এখানকার কাজকর্ম সম্পর্কে প্রধানমন্ত্রীকে সম্যকভাবে অবিহিত করা হয়। মহিলা কর্মীদের সঙ্গে তাঁদের কাজকর্ম সম্পর্কে আলোচনা ও মতবিনিময় করেন প্রধানমন্ত্রী। কর্মীরা তাঁকে উৎসাহ ও আন্তরিকতার সঙ্গে স্বাগত ও অভ্যর্থনা জানান। এই উপলক্ষে বক্তব্য রাখতে গিয়ে প্রধানমন্ত্রী বলেন, তিনি যে আজ এখানে সকলের সঙ্গে এইভাবে কথা বলছেন তা সমগ্র বিশ্বেই এক বিশেষ বার্তা পৌঁছে দিচ্ছে। এখানকার কর্মীরা সৌদি আরবের গর্ব। শ্রী মোদী বলেন, আজকের এই প্রতিযোগিতামূলক দুনিয়ায় সর্বোচ্চ অগ্রগতির লক্ষ্যে আমাদের উচিত প্রকৃতি ও মানবশক্তির মধ্যে ঘনিষ্ঠ মেলবন্ধন করে তোলা। নারীশক্তি যখন উন্নয়নের যাত্রাপথে আমাদের সঙ্গী হয়ে ওঠে তখন উন্নয়ন তথা প্রগতি এক নতুন মাত্রা লাভ করে। এই কেন্দ্রটিতে তিনি আজ যে কাজের পরিবেশ গড়ে উঠতে দেখেছেন, তা বিশ্বের এক ইতিবাচক শক্তিরই প্রতীক। মহিলা তথ্যপ্রযুক্তি কর্মীদের ভারত সফরের আমন্ত্রণ জানিয়ে প্রধানমন্ত্রী বলেন, তাঁদের এই সফর ভারতে বিশেষ উৎসাহ-উদ্দীপনা সঞ্চার করবে। প্রশাসন তথা পরিচালনের কাজে প্রযুক্তির ভূমিকার ওপর বিশেষ গুরুত্ব আরোপ করে প্রধানমন্ত্রী বলেন, ই-গভর্ন্যান্স অর্থাৎ, বৈদ্যুতিন পরিচালন তাঁর কাছে ‘ইজি গভর্ন্যান্স’ অর্থাৎ, সহজ প্রশাসন তথা পরিচালনের প্রতীক। এছাড়াও, ই-গভর্ন্যান্সকে ‘এফেক্টিভ গভর্ন্যান্স’ এবং ‘ইকনমিক গভর্ন্যান্স’ অর্থাৎ, কার্যকর বা সফল পরিচালনা এবং অর্থনৈতিক পরিচালনা বলেও মনে করেন তিনি। ‘নরেন্দ্র মোদী অ্যাপ’টি খুলে দেখার জন্যও কর্মীদের আমন্ত্রণ জানান প্রধানমন্ত্রী। ভারতে নারী ক্ষমতায়নের ওপর কর্মীদের মতামত জানাতেও আহ্বান জানান তিনি। কেন্দ্রে পরিদর্শকদের বোর্ডটিতে “বন্দে মাতরম। মাতৃ দেবঃ ভবঃ” কথাগুলি লেখেন প্রধানমন্ত্রী।
কোভিড-১৯ এর বিরুদ্ধে লড়াইয়ে পিএম কেয়ার্স তহবিলের আওতায় ভারতে তৈরী হয়েছে ৫০ হাজার ভেন্টিলেটর

সমস্ত রাজ্য/কেন্দ্রশাসিত অঞ্চলে সরকার পরিচালিত কোভিড হাসপাতালগুলিতে ভারতে নির্মিত ৫০ হাজার ভেন্টিলেটর সরবরাহের জন্য পিএম কেয়ার্স তহবিল ট্রাস্ট ২ হাজার কোটি টাকা বরাদ্দ করেছে। এছাড়াও, প্রবাসী শ্রমিকদের কল্যাণে ১ হাজার কোটি টাকা মঞ্জুর করা হয়েছে। ভারতে নির্মিত ৫০ হাজার ভেন্টিলেটরের মধ্যে ৩০ হাজার নির্মাণ করছে রাষ্ট্রায়ত্ত ভারত ইলেক্ট্রনিক্স লিমিটেড। বাকি ২০ হাজার ভেন্টিলেটর নির্মাণের দায়িত্বে রয়েছে – আগভা হেলথ কেয়ার (১০ হাজার), এএমটিজেড বেসিক (৫ হাজার ৬৫০), এএমটিজেড হাই এন্ড (৪ হাজার) এবং অ্যালায়েড মেডিকেল (৩৫০)। এখনও পর্যন্ত এ ধরনের ২ হাজার ৯২৩টি ভেন্টিলেটর তৈরি করা হয়েছে। এর মধ্যে ১ হাজার ৩৪০টি ভেন্টিলেটর ইতিমধ্যেই রাজ্য/কেন্দ্রশাসিত অঞ্চলগুলিকে সরবরাহ করা হয়েছে। এই ভেন্টিলেটর প্রাপক রাজ্যগুলি হ’ল – মহারাষ্ট্র (২৭৫), দিল্লি (২৭৫), গুজরাট (১৭৫), বিহার (১০০), কর্ণাটক (৯০), রাজস্থান (৭৫) প্রভৃতি রয়েছে। জুন মাসের শেষ নাগাদ আরও ১৪ হাজার ভেন্টিলেটর সমস্ত রাজ্য/কেন্দ্রশাসিত অঞ্চলকে সরবরাহ করা হবে। এছাড়াও, পিএম কেয়ার্স তহবিল ট্রাস্ট প্রবাসী শ্রমিকদের কল্যাণে রাজ্য/কেন্দ্রশাসিত অঞ্চলগুলিকে ইতিমধ্যেই ১ হাজার কোটি টাকা দিয়েছে। তহবিলের এই অর্থ বরাদ্দ করা হয়েছে ২০১১’র জনগণনার ভিত্তিতে ৫০ শতাংশের হিসাবে, মোট কোভিড আক্রান্ত রোগী সংখ্যার ৪০ শতাংশের ভিত্তিতে এবং বাকি ১০ শতাংশ সমস্ত রাজ্য/কেন্দ্রশাসিত অঞ্চলগুলিকে সমানভাবে বরাদ্দ করা হয়েছে। তহবিলের এই অর্থ রাজ্য/কেন্দ্রশাসিত অঞ্চলগুলির প্রবাসী শ্রমিকদের বাসস্থান, খাবার, চিকিৎসা পরিষেবা এবং পরিবহণ খাতে খরচ করতে পারবে। এই তহবিল প্রাপক রাজ্যগুলির মধ্যে রয়েছে – মহারাষ্ট্র (১৮১ কোটি টাকা), উত্তর প্রদেশ (১০৩ কোটি টাকা), তামিলনাডু (৮৩ কোটি টাকা), গুজরাট (৬৬ কোটি টাকা), দিল্লি (৫৫ কোটি টাকা), পশ্চিমবঙ্গ (৫৩ কোটি টাকা), বিহার (৫১ কোটি টাকা), মধ্যপ্রদেশ (৫০ কোটি টাকা), রাজস্থান (৫০ কোটি টাকা) এবং কর্ণাটক (৩৪ কোটি টাকা)।
খনি শিল্পে বাণিজিকীকরণের সূচনায় বৃহস্পতিবার ৪১টি কয়লা খনির নিলামের অনুষ্ঠানে বক্তব্য রাখবেন প্রধানমন্ত্রী

কয়লা মন্ত্রক, ফিকি-র সঙ্গে সহযোগিতায় কয়লা খনিতে আত্মনির্ভরতার লক্ষ্যে ২১টি খনির নিলাম প্রক্রিয়া শুরু করবে। সিএম (এসপি) আইন এবং এমএমডিআর আইন অনুসারে পুরো প্রক্রিয়াটি সম্পন্ন হবে। এই নিলাম প্রক্রিয়া শুরু হওয়ার মধ্য দিয়ে ভারতের কয়লা ক্ষেত্রের বাণিজিকীকরণের প্রক্রিয়ারও সূচনা হচ্ছে। এর ফলে, দেশে জ্বালানির চাহিদা মেটানো এবং শিল্পের উন্নয়ন সম্ভব হবে। আত্মনির্ভর ভারত অভিযানের আওতায় কয়লা খনিগুলির নিলাম প্রক্রিয়ার যে পরিকল্পনা নেওয়া হয়েছিল, আগামীকালের কর্মসূচি তারই অঙ্গ। ১৮ই জুন বৃহস্পতিবার বেলা ১১টায় অনলাইনের মাধ্যমে এই প্রক্রিয়াটি শুরু হতে চলেছে। এনআইসি, বৈদ্যুতিন ও তথ্যপ্রযুক্তি মন্ত্রকের এনইজিডি এবং ফিকি পুরো বিষয়টির সমন্বয় করবে। নিলাম প্রক্রিয়ার সূচনা প্রধানমন্ত্রী শ্রী নরেন্দ্র মোদী এই নিলাম প্রক্রিয়ার সূচনায় খনি শিল্পে আত্মনির্ভরতা অর্জনের জন্য তাঁর পরিকল্পনার কথা জানাবেন। এর ফলে, বিদ্যুৎ, ইস্পাত, অ্যালুমিনিয়াম, স্পঞ্জ আয়রন ইত্যাদি শিল্পের সুবিধা হবে। কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী এই অনুষ্ঠানে উপস্থিত থাকবেন। যুগান্তকারী এই পদক্ষেপে বেসরকারি সংস্থাগুলি অংশগ্রহণ করবে। এর ফলে, উৎপাদন, প্রতিযোগিতা, উন্নত যন্ত্রপাতির ব্যবহার, প্রযুক্তি, বিনিয়োগ এবং কর্মসংস্থানের সুযোগ বৃদ্ধি পাবে। খনি শিল্পের বাণিজ্যিকীকরণের ফলে খনি, বিদ্যুৎ এবং স্বচ্ছ কয়লা শিল্পে বিনিয়োগের নতুন সম্ভাবনা তৈরি হবে। ফিকি-র সভাপতি ডঃ সঙ্গীত রেড্ডি, বেদান্ত গোষ্ঠীর চেয়ারম্যান শ্রী অনিল আগরওয়াল এবং টাটা সন্স-এর চেয়ারম্যান শ্রী এন চন্দ্রশেখরন এই অনুষ্ঠানে বক্তব্য রাখবেন। ওয়েব টেলিকাস্টের মাধ্যমে এই অনুষ্ঠানে শিল্পপতি, ব্যবসায়ী, ব্যাঙ্কিং জগতের পেশাদার ব্যক্তিরা, খনি শিল্পের সঙ্গে যুক্ত শিল্পোদ্যোগী, কূটনীতিবিদ, বিদেশি প্রতিনিধিরা সহ বিশিষ্ট ব্যক্তিরা যোগ দেবেন। নিলাম প্রক্রিয়ার মূল বিষয় কয়লা খনিগুলি বন্টনের এই প্রক্রিয়া বৈদ্যুতিনভাবে দুটি পর্যায়ে হবে। এ ব্যাপারে বিস্তারিত তথ্য – http://cma.mstcauction.com/auctionhome/coalblock/index.jsp – এখানে ক্লিক করে জানা যাবে। এই নিলাম প্রক্রিয়া পরিচালনা করবে এমএসটিসি লিমিটেড। দেশ উপকৃত হবে ২০২৫-২৬ সালের মধ্যে দেশের মোট কয়লা উৎপাদনের ১৫ শতাংশ এই কয়লা খনিগুলি থেকে হবে, যার পরিমাণ সর্বোচ্চ ২২৫ মেট্রিক টন। এর ফলে, ২ লক্ষ ৮০ হাজার কর্মসংস্থান তৈরি হবে – এর মধ্যে ৭০ হাজার প্রত্যক্ষ এবং ২ লক্ষ ১০ হাজার অপ্রত্যক্ষ কর্মসংস্থানের সুযোগ সৃষ্টি হবে। এই নিলামের ফলে আগামী ৫ থেকে ৭ বছরের মধ্যে ৩১ হাজার কোটি টাকার মূলধন বিনিয়োগ হবে। রাজ্য সরকারগুলির এর ফলে বার্ষিক ২০ হাজার কোটি টাকা রাজস্ব আদায় হবে। ১০০ শতাংশ প্রত্যক্ষ বিদেশি বিনিয়োগের সুযোগ তৈরি হওয়ায় খনি থেকে কয়লা উত্তোলনে আন্তর্জাতিক নিয়ম ও অত্যাধুনিক প্রযুক্তির ব্যবহার হবে। আগামী দিনে বিভিন্ন বিদ্যুৎ কেন্দ্রগুলি কম পরিমাণে কয়লা আমদানি করবে। এর ফলে, বিদেশি মুদ্রার সাশ্রয় হবে। কয়লার স্থিতিশীল ভাণ্ডারের কারণে নিয়ন্ত্রিত ও অনিয়ন্ত্রিতভাবে এখান থেকে কয়লা উত্তোলনের ফলে সংশ্লিষ্ট শিল্পের আস্থা বৃদ্ধি হবে। জাতীয় কয়লা সূচকের বাস্তবায়নের জন্য মুক্ত বাজার পরিকাঠামোর দিকে দেশ এক ধাপ এগোবে। কয়লা খনির মধ্যে থাকা গ্যাস এবং তরল জ্বালানির ব্যবহারে উৎসাহদানের কারণে পরিবেশ কম দূষিত হবে এবং পরিবেশ-বান্ধব জ্বালানি দক্ষভাবে ব্যবহার করার সুযোগ তৈরি হবে।
প্রধানমন্ত্রী এবং কুয়েতের প্রধানমন্ত্রীর মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে কুয়েতের প্রধানমন্ত্রী শেখ সাবাহ আল খালেদ আল হামাদ আল সাবাহ- এর সঙ্গে কথা বলেছেন। প্রধানমন্ত্রী শ্রী নরেন্দ্র মোদী কুয়েতের রাজপরিবার, আমির ,এবং কুয়েত বাসীদের সুস্বাস্থ্যের জন্য শুভেচ্ছা ও অভিনন্দন জানিয়েছেন। কুয়েতের সঙ্গে ভারতের সম্পর্কের গুরুত্ব ও দীর্ঘদিনের প্রতিবেশী দেশ হিসেবে মূল্যবোধের কথাও তুলে ধরেন তিনি । উভয় নেতাই অভ্যন্তরীণ এবং আন্তর্জাতিক প্রেক্ষাপটে কোভিড-১৯ সংক্রমণ মোকাবিলার বিষয় নিয়ে আলোচনা করেন।স্বাস্থ্যের সংকটে উভয় দেশের আধিকারিকদের মধ্যে নিয়মিত যোগাযোগ রক্ষা করা, তথ্য আদান-প্রদান ও পারস্পরিক সহযোগিতার বিষয়েও সহমত পোষণ করেন তারা। কুয়েতের প্রধানমন্ত্রী জানিয়েছেন, সেখানে বসবাসকারী বিপুল সংখ্যক ভারতীয়দের যথাযথ সম্মান দেওয়া হয় এবং বর্তমান পরিস্থিতিতে তাদের নিরাপত্তা ও কল্যাণের বিষয়টি সুনিশ্চিত করা হয়েছে ।এই ব্যবস্থাপনার জন্য শ্রী মোদী কুয়েতের প্রধানমন্ত্রীকে ধন্যবাদও জানান ।
মুম্বাইয়ের অগ্নিকাণ্ডে প্রাণহানির ঘটনায় শোক ও বেদনা প্রকাশপ্রধানমন্ত্রীর

মুম্বাইয়ের অগ্নিকাণ্ডে জীবনহানির ঘটনায় গভীর শোক ও বেদনা প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “মুম্বাইয়ের অগ্নিকাণ্ডের ঘটনায় আমি মর্মাহত। এই মর্মান্তিক পরিস্থিতিতেশোক সন্তপ্ত পরিবারগুলির মতোই আমিও সমান উদ্বিগ্ন। ঘটনায় যাঁরা আহত হয়েছেন, তাঁরাদ্রুত সুস্থ হয়ে উঠুন এই প্রার্থনা জানাই”।
হনুমান জয়ন্তীতে প্রধানমন্ত্রীর শুভেচ্ছা

হনুমান জয়ন্তীর শুভ অনুষ্ঠানে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন, “হনুমান জয়ন্তীর শুভ অনুষ্ঠান উপলক্ষে দেশবাসীকে আন্তরিক শুভেচ্ছা। ভক্তি, শক্তি, উৎসর্গ এবং শৃঙ্খলার প্রতীক পবনপুত্রের জীবন আমাদের প্রতিটি সঙ্কটের মুখোমুখি হতে সাহস জোগায় ও তার থেকে উত্তরণের পথ দেখায়”।
রাজ্যসভায় জিএসটি বিল অনুমোদিত হওয়ায় সব দলের সব সদস্যকে প্রধানমন্ত্রীর ধন্যবাদ জ্ঞাপন

রাজ্যসভায় জিএসটি বিলটি অনুমোদিত হওয়ায় সব দলের নেতা ও সদস্যদের ধন্যবাদ জানিয়েছেন প্রধানমন্ত্রী শ্রী নরেন্দ্র মোদী। জিএসটি-কে সহযোগিতা মূলক যুক্তরাষ্ট্রীয়তার সেরা উদাহরণ বলে মন্তব্য করে প্রধানমন্ত্রী একগুচ্ছ টুইটে বলেছেন যে এই সংস্কারটি মেক-ইন-ইন্ডিয়ার বিকাশ এবং রপ্তানির সহায়তার পক্ষে বিশেষ উপকারী আর এভাবেই রাজস্ব বৃদ্ধির পাশাপাশি কর্মসংস্হান বাড়াতেও ভূমিকা নেবে। ‘ রাজ্যসভায় জিএসটি বিল পাশ হওয়ার ঐতিহাসিক দিন উপলক্ষে আমিসবদলের নেতা ও সদস্যদের ধন্যবাদ জানাই। ভারতকে একুশ শতকের উপযোগী এক অপ্রত্যক্ষ কর ব্যবস্হা উপহার দিতে তাঁদের যুগান্তকারী সিদ্ধান্তের জন্য আমাদের সাংসদদের অবশ্যই অভিনন্দন জানানো উচিত। আমরা সব দল ওরাজ্যের সঙ্গে একযোগে এমন এক ব্যবস্হা গড়ে তুলতে কাজ করে যাব যেটা সমস্ত ভারতীয়ের পক্ষে কল্যাণকর হবে এবং এক উজ্জীবিত ও ঐক্যবদ্ধ জাতীয় বাজার গড়ে তোলায় সহায়ক হবে। এই সংস্কারটিমেক-ইন-ইন্ডিয়াকে উৎসাহ দেবে, রপ্তানিতে সাহায্য করবে আর এইভাবেই রাজস্ব বৃদ্ধির পাশাপাশি কর্মসংস্হান বাড়াবে। জিএসটি যেসহযোগিতামূলক যুক্তরাষ্ট্রীয়তা বা কো-অপারেটিভ ফেডারেলিজম-এর সেরা নজির আমি সেকথাও বলতে চাই। একসঙ্গে মিলে আমরা ভারতকে প্রগতির নতুন উচ্চতায় নিয়ে যাব ’ , প্রধানমন্ত্রী একথা জানিয়ে টুইট করেন। /…
রাজকীয় এশিয়ান সিংহের সংখ্যা বৃদ্ধিতে প্রধানমন্ত্রী সন্তোষ প্রকাশ করেছেন

গুজরাটের গির অরণ্যে রাজকীয় এশিয়ান সিংহের সংখ্যা বৃদ্ধিতে প্রধানমন্ত্রী শ্রী নরেন্দ্র মোদী সন্তোষ ব্যক্ত করেছেন। এক ট্যুইট বার্তায় বলেন, “খুব ভালো দুটি খবর আছে : গুজরাটের গির অরণ্যে রাজকীয় এশিয়ান সিংহের সংখ্যা প্রায় ২৯ শতাংশ বৃদ্ধি পেয়েছে। এদের বিচরণ ক্ষেত্রও ৩২ শতাংশ বৃদ্ধি পেয়েছে। গুজরাটের জনসাধারণ এবং যাঁদের উদ্যোগে এই দারুণ কাজটি সম্পন্ন হয়েছে, তাঁরা সকলেই প্রশংসার যোগ্য । গত কয়েক বছর ধরে গুজরাটে সিংহের সংখ্যা ক্রমশ বৃদ্ধি পাচ্ছে। এলাকার মানুষের অংশগ্রহণ, প্রযুক্তির ব্যবহার, বন্যপ্রাণীদের স্বাস্থ্য পরিষেবা, যথাযথ বাসভূমি ব্যবস্থাপনা এবং মানুষ ও সিংহের মধ্যে দ্বন্দ্ব কমানোয় এই সাফল্য এসেছে। আশা করছি, এই ইতিবাচক প্রবণতা বজায় থাকবে।”
কেন্দ্রীয় সরকার আসামের বন্যা পরিস্থিতির ওপর নজরদারি চালাচ্ছে এবং সম্ভাব্য সব ধরনের সহযোগিতার জন্য রাজ্য সরকারের সঙ্গে একযোগে কাজ করছে : প্রধানমন্ত্রী

নয়াদিল্লি, ২৩ জুন, ২০২২ প্রধানমন্ত্রী শ্রী নরেন্দ্র মোদী বলেছেন, কেন্দ্র আসামের বন্যা পরিস্থিতির ওপর সর্বদা নজর রেখে চলেছে এবং সম্ভাব্য সব ধরনের সহযোগিতার জন্য রাজ্য সরকারের সঙ্গে একযোগে কাজ করছে। প্রধানমন্ত্রী কয়েকটি ট্যুইট বার্তায় জানান, “বিগত কয়েক দিন ধরে আসামের কোনও কোনও অঞ্চলে প্রবল বৃষ্টিপাতের জন্য বন্যা পরিস্থিতির সৃষ্টি হয়েছে। কেন্দ্র পরিস্থিতির দিকে নজর রেখেছে এবং রাজ্য সরকারের সঙ্গে সম্ভাব্য সব ধরনের সহযোগিতার জন্য একযোগে কাজ করছে।” “বন্যা দুর্গত অঞ্চলে সেনাবাহিনী এবং জাতীয় বিপর্যয় মোকাবিলা বাহিনীর সদস্যরা উপস্থিত রয়েছেন। তাঁরা ক্ষতিগ্রস্তদের নিরাপদ স্থানে সরিয়ে নিয়ে যাওয়ার জন্য সাহায্য করছেন। বিমানবাহিনী উদ্ধারের কাজে ২৫০ বার উড়ান চালিয়েছে।” “ক্ষতিগ্রস্ত জেলাগুলিতে মুখ্যমন্ত্রী @himantabiswa, আসাম সরকারের মন্ত্রী এবং আধিকারিকরা সক্রিয় রয়েছেন। দুর্গত মানুষদের সব ধরনের সহযোগিতা করা হচ্ছে। ক্ষতিগ্রস্ত অঞ্চলের সকলের নিরাপত্তা ও কল্যাণ কামনা করি এবং আরও একবার সম্ভাব্য সব ধরনের সহযোগিতার আশ্বাস জানাই।”
প্যারিস চুক্তি অনুমোদনের সিদ্ধান্তকেন্দ্রীয় মন্ত্রিসভার

আগামী ২অক্টোবর গান্ধী জয়ন্তী দিবসে জলবায়ু পরিবর্তন সম্পর্কিত প্যারিস চুক্তিটিকেআনুষ্ঠানিকভাবে অনুমোদন করবে ভারত। এই মর্মে আজ এক সিদ্ধান্ত গৃহীত হয়প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভারবৈঠকে। ১৮৫টি দেশপ্যারিস চুক্তি গ্রহণ করে গত বছর ১২ ডিসেম্বর তারিখে। এ বছরের প্রথম দিকে গত ২২এপ্রিল ভারত এই চুক্তিতে স্বাক্ষর করে নিউ ইয়র্কে। এ পর্যন্ত ঐ চুক্তিতে স্বাক্ষরকরেছে মোট ১৯১টি দেশ। ৫৫ শতাংশ বা তার বেশি মাত্রায় গ্যাস নির্গমনের জন্য দায়ীরাষ্ট্রগুলি এই চুক্তিকে সমর্থন ও অনুমোদন করলে তা কার্যকর করা যাবে। এ পর্যন্ত৬১টি দেশ তাদের সমর্থনের কথা ঘোষণা করেছে। ভারত এই চুক্তিটিকে অনুমোদন করলে জলবায়ুপরিবর্তনের মোকাবিলায় প্যারিস চুক্তি রূপায়ণের কাজ অনেকাংশেই সহজ হয়ে যাবে।
প্রধানমন্ত্রী লোকসভাকে আশ্বস্ত করে বলেছেন সিএএ – এর ফলে কোনও ভারতীয়র নাগরিকের সমস্যা হবে না

প্রধানমন্ত্রী শ্রী নরেন্দ্র মোদী রাষ্ট্রপতির অভিভাষণের ধন্যবাদসূচক প্রস্তাবের জবাব দেন। নাগরিকত্ব সংশোধনী আইনের বিষয়ে বিশদে বলার সময় প্রধানমন্ত্রী সদনকে আশ্বস্ত করে বলেন, ভারতের কোনও নাগরিক এর দ্বারা প্রভাবিত হবেন না। প্রধানমন্ত্রী তাঁর ভাষণে বলেন, পূর্ববর্তী সরকারগুলির চিন্তাধারার সঙ্গে সাযুজ্য বজায় রাখা হয়েছে। শ্রী নরেন্দ্র মোদী ভারতের প্রথম প্রধানমন্ত্রী পণ্ডিত জওহরলাল নেহরু’কে উদ্ধৃত করে বলেন, প্রয়োজনে প্রতিবেশী রাষ্ট্রগুলির সংখ্যালঘুদের সুরক্ষা দিতে হলে আইনটির সংশোধন করা যেতে পারে। প্রধানমন্ত্রী বলেন, কয়েকটি রাজনৈতিক দল ভারতের বৈচিত্র্যের বিষয়ে পাকিস্তানের এজেন্ডাকে বাস্তবায়িত করতে চায়। তিনি লোকসভাকে আশ্বস্ত করে বলেন, সিএএ ভারতের কোনও নাগরিকের কাছে সমস্যার কারণ হবে না। “আমি স্পষ্ট করে বলতে চাই, সিএএ বাস্তবায়নের কারণে ভারতের যে কোনও নাগরিকের, সে তিনি যে বিশ্বাসের বা ধর্মেরই হন না কেন – সমস্যা হবে না”।
কেন্দ্রীয় মন্ত্রিসভা পঞ্চদশ অর্থ কমিশনের সংশোধনী অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের প্রতিরক্ষা এবং অভ্যন্তরীণ নিরাপত্তার জন্য প্রয়োজনীয় নিশ্চিত তহবিল গড়ে তুলতে পঞ্চদশ অর্থ কমিশনের সংশোধনী অনুমোদন করা হয়েছে। ২০১৭র ২৭ নভেম্বর রাষ্ট্রপতি পঞ্চদশ অর্থ কমিশন গঠন করে। ১৯৫১ সালের সংবিধান এবং অর্থ কমিশন (বিবিধ ক্ষেত্র) আইনের ২৮০ ধারার ১ উপধারা অনুযায়ী এই কমিশন গঠন করা হয়। ২০২০র পয়লা এপ্রিল থেকে ৫ বছরের মেয়াদে পঞ্চদশ অর্থ কমিশন কার্যকর হবে। এই মেয়াদকালে পঞ্চদশ অর্থ কমিশন বিভিন্ন বিষয়ে সুপারিশ করবে। কমিশনের টার্মস অফ রেফারেন্স (টিওআর)অনুযায়ী প্রতিরক্ষা এবং অভ্যন্তরীণ নিরাপত্তার জন্য প্রয়োজনীয় অর্থ বরাদ্দ করা হয়েছে। পঞ্চদশ অর্থ কমিশনের এই সংশোধনী অনুযায়ী, প্রতিরক্ষা ও অভ্যন্তরীণ নিরাপত্তার প্রয়োজনে অতিরিক্ত অর্থ বরাদ্দের জন্য কিভাবে তা সংগ্রহ করা হবে সেটির সংস্হানও থাকছে। /…
প্রধানমন্ত্রী আগামী তেশরা অক্টোবরে রাষ্ট্রসঙ্ঘের পরিবেশ কর্মসূচির ‘চ্যাম্পিয়নস্‌ অফ দ্য আর্থ’ পুরস্কার পাবেন

প্রধানমন্ত্রী শ্রী নরেন্দ্র মোদী আগামী ৩রা অক্টোবরে নতুন দিল্লির প্রবাসী ভারতীয় কেন্দ্রে এক বিশেষ অনুষ্ঠানে রাষ্ট্রসংঘের পরিবেশ ক্ষেত্রের সর্বোচ্চ সম্মান ইউএনপি চ্যাম্পিয়ন অফ দ্য আর্থ’ পুরস্কারে ভূষিত হবেন। গত ২৬শে সেপ্টেম্বরে নিউ ইয়র্কে অনুষ্ঠিত রাষ্ট্রসংঘের ৭৩তম সাধারণ সভায় এই পুরস্কারের কথা ঘোষণা করা হয়। রাষ্ট্রসংঘের মহাসচিব প্রধানমন্ত্রীর হাতে পুরস্কারটি তুলে দেবেন। ঐদিন অনুষ্ঠানে উপস্থিত দর্শকদের উদ্দেশে প্রধানমন্ত্রী ভাষণ দেবেন। আন্তর্জাতিক সৌরসংঘের কাজে নেতৃত্বদান ও ২০২২ সালের মধ্যে ভারতকে প্লাস্টিকমুক্ত করতে অভূতপূর্ব অঙ্গীকার গ্রহণের জন্য প্রধানমন্ত্রী মোদীকে নেতৃত্ব পর্যায়ে মনোনীত করা হয়েছে। উল্লেখ্য, পরিবেশের জন্য উল্লেখযোগ্য কাজ করছেন, সরকারি ও বেসরকারি ক্ষেত্র এবং সুশীল সমাজের এমন বিশিষ্ট নেতাদের এই বার্ষিক চ্যাম্পিয়নস্‌ অফ দ্য আর্থ পুরস্কার প্রদান করা হয়ে থাকে।
নববর্ষে বিশ্ব জুড়ে গুজরাটিদের অভিনন্দনপ্রধানমন্ত্রীর

প্রধানমন্ত্রী শ্রী নরেন্দ্র মোদী নববর্ষের সূচনায় বিশ্ব জুড়ে গুজরাটিদেরঅভিনন্দন জানিয়েছেন। গুজরাটিরা দীপাবলির পরের দিন থেকেই নববর্ষের সূচনা পালন করেথাকেন। প্রধানমন্ত্রী বলেছেন, “আজ দীপাবলির পরের দিন গুজরাটিরা নতুন বছরের সূচনাহিসেবে পালন করে থাকেন। বিশ্ব জুড়ে গুজরাটিদের নববর্ষের অভিনন্দন। আগামী বছরটিআনন্দময় হোক”।
ভারত ও বেলারুশের মধ্যে দ্বিপাক্ষিকবিনিয়োগ চুক্তি স্বাক্ষর ও অনুসমর্থনের অনুমোদন দিল কেন্দ্রীয় মন্ত্রিসভা

নয়া দিল্লি: প্রধানমন্ত্রী শ্রীনরেন্দ্র মোদির পৌরহিত্যে কেন্দ্রীয় মন্ত্রিসভা বুধবার বিনিয়োগ নিয়ে ভারত ও বেলারুশের মধ্যে দ্বিপাক্ষিক বিনিয়োগ চুক্তি(বি.আই.টি.) স্বাক্ষর ও অনুসমর্থনের অনুমোদন দিল| এই চুক্তিরফলে দুই দেশের মধ্যে বিনিয়োগের প্রবাহ বৃদ্ধি পাওয়ার সম্ভাবনা| এই চুক্তিবিনিয়োগকারীদের আত্মবিশ্বাস বৃদ্ধি করবে| যার ফলে প্রত্যক্ষ বিদেশি বিনিয়োগ এবংওভারসিজ ডিরেক্ট ইনভেস্টমেন্ট বৃদ্ধি পাবে এবং এর ইতিবাচক প্রভাবে কর্মসংস্থানেরসুযোগ বাড়বে| দুই দেশের মধ্যে এই বি.আই.টি. স্বাক্ষর ও অনুসমর্থনকৌশলগত পদক্ষেপ হিসেবে কাজ করবে| কেননা বেলারুশ হচ্ছে ইউরাশিয়ান ইকনমিক ইউনিয়ন(ই.এ.ই.ইউ.)-এর সদস্য| ভারত ইতোমধ্যেই কিরঘিজ গণতন্ত্রের সঙ্গে এই ধরনের বি.আই.টি.করেছে এবং রাশিয়ান ফেডারেশনের সঙ্গে নতুন বি.আই.টি. নিয়ে কথা চলছে|
রাষ্ট্রসঙ্ঘদিবসে অভিনন্দন ভারতেরপ্রধানমন্ত্রীর

রাষ্ট্রসঙ্ঘদিবস উপলক্ষে এই বিশ্ব সংগঠনটির কাছে এক অভিনন্দন বার্তা পাঠিয়েছেন প্রধানমন্ত্রীশ্রী নরেন্দ্র মোদী। তিনি তাঁর বার্তায় বলেছেন : “রাষ্ট্রসঙ্ঘদিবস উপলক্ষে অভিনন্দন জানাই। বিশ্ব শান্তির প্রসারে রাষ্ট্রসঙ্ঘের কর্মপ্রচেষ্টারআমরা প্রশংসা করি। এই প্রতিষ্ঠানটির প্রস্তাব ও পরামর্শ অনুযায়ী যে ব্যাপক উদ্যোগও প্রচেষ্টা গ্রহণ করা হয়, আমরা তারও প্রশংসা করি।”
জাপানের প্রতিরক্ষা মন্ত্রী শ্রীজেন নাকাতানি প্রধানমন্ত্রী শ্রী মোদীর সঙ্গে সাক্ষাৎ করলেন

জাপানের প্রতিরক্ষা মন্ত্রী শ্রীজেন নাকাতানি আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। করলেন প্রধানমন্ত্রী এ মাসের গোড়ায় ঢাকায়সন্ত্রাসবাদী হামলায় জাপানি নাগরিকদের প্রাণহানির ঘটনায় শোক প্রকাশ করেন। শ্রীমোদী সন্ত্রাসের বিরুদ্ধে বৃহত্তর দ্বিপাক্ষিক ও বহুপক্ষীয় সহযোগিতার আহ্বানজানান। করলেন শ্রী নাকাতানি দ্বিপাক্ষিকপ্রতিরক্ষা সহযোগিতায় গৃহীত প্রয়াসগুলি সম্পর্কে প্রধানমন্ত্রীকে অবহিত করেন।প্রধানমন্ত্রী বিশাখাপত্তনমে গত ফেব্রুয়ারী ’ তে আন্তর্জাতিক নৌ – বহর সমীক্ষা এবং জাপান উপকূলের অদূরে গত জুন মাসে মালাবারমহড়ায় জাপানের অংশগ্রহণকে স্বাগত জানান। করলেন জাপানের প্রতিরক্ষা মন্ত্রীপ্রধানমন্ত্রী শ্রী মোদীকে পূর্ব ও দক্ষিণ – পূর্ব এশিয়ায় আঞ্চলিক ঘটনাবলীর গতিপ্রকৃতি সম্পর্কেও অবহিতকরেন। করলেন প্রধানমন্ত্রী বলেন , তিনি জাপানে এ বছরের শেষের দিকেবার্ষিক শীর্ষ বৈঠকে যোগ দেওয়ার জন্য তাঁর জাপান সফরের প্রতীক্ষায় আছেন। করলেন
২৬টিরাজ্য ও পুদুচেরী-কে জতীয় ক্ষুদ্র সঞ্চয় তহবিল থেকে ঋণ সহায়তার সুযোগের বাইরে রাখাহ’ল  : মন্ত্রিসভারসিদ্ধান্ত

জাতীয় ক্ষুদ্রসঞ্চয় তহবিলের বিনিয়োগের আওতার বাইরে রাখা হ’ল অরুণাচল প্রদেশ, দিল্লি, কেরল এবংমধ্যপ্রদেশ ছাড়া অন্যান্য রাজ্য ও কেন্দ্রশাসিত অঞ্চলকে। এই সিদ্ধান্ত কার্যকরহচ্ছে পয়লা এপ্রিল, ২০১৬ থেকে। আজ এখানেপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার একবৈঠকে এই বিষয়টিকে সরকারিভাবে অনুমোদন দেওয়া হয়। খাদ্যে ভর্তুকি সহায়তা দানেরলক্ষ্যে ভারতীয় খাদ্য নিগমকে জাতীয় ক্ষুদ্র সঞ্চয় তহবিল থেকে এককালীন ৪৫ হাজারকোটি টাকা ঋণ সহায়তা দানের একটি প্রস্তাবেও এই বৈঠকে আজ অনুমোদন দেওয়া হয়। মন্ত্রিসভার এইসিদ্ধান্ত গ্রহণের ফলে জাতীয় ক্ষুদ্র সঞ্চয় তহবিলের বিনিয়োগযোগ্য অর্থের মাত্রাআরও বৃদ্ধি পাবে। তবে, বিনিয়োগের আওতার বাইরে থাকা রাজ্যগুলি বাজার থেকে আরও বেশি করেঋণ গ্রহণের সুযোগ লাভ করবে। অরুণাচল প্রদেশ, দিল্লি, কেরল এবং মধ্যপ্রদেশ জাতীয়ক্ষুদ্র সঞ্চয় তহবিল থেকে ঋণ সহায়তা দানের কর্মসূচি অব্যাহত রাখার পাশাপাশি অন্য২৬টি রাজ্য ও পুদুচেরী এই তহবিল থেকে ঋণ সংগ্রহ থেকে বিরত থাকার পক্ষেই মত প্রকাশকরেছে।
পরিসংখ্যানগত তথ্য সংগ্রহ আইন, ২০০৮  :  সংশোধন প্রস্তাবে সম্মতি কেন্দ্রীয় মন্ত্রিসভার

২০০৮-এরপরিসংখ্যানগত তথ্য সংগ্রহ সম্পর্কিত আইনটির পরিধির আওতায় জম্মু ও কাশ্মীরকে নিয়েআসার জন্য সংসদে একটি বিল পেশ করার প্রস্তাব বুধবার অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই সংশোধনেরফলে জম্মু ও কাশ্মীরের পরিসংখ্যানগত তথ্য সংগ্রহ পদ্ধতিটি আরও শক্তিশালী হয়ে উঠবেবলে মনে করা হচ্ছে। প্রসঙ্গতউল্লেখ্য, দেশের অর্থনীতি, জনগোষ্ঠী, সামাজিক প্রেক্ষাপট, বিজ্ঞান প্রচেষ্টা এবংপরিবেশগত তথ্য ও পরিসংখ্যান সংগ্রহের লক্ষ্যে পরিসংখ্যানগত তথ্য সংগ্রহ আইন, ২০০৮বলবৎ করা হয়েছিল। জম্মু ও কাশ্মীর রাজ্য ছাড়া দেশের অন্যত্র এই আইনটি এতদিনপ্রযোজ্য ছিল। অন্যদিকে, পরিসংখ্যানগত তথ্য সংগ্রহ আইন, ২০০৮ এবং জম্মু ওকাশ্মীরের পরিসংখ্যানগত তথ্য সংগ্রহ আইন, ২০১০ সাংবিধানিক দিক থেকে কেন্দ্রীয়তালিকাভুক্ত বিষয়গুলির ক্ষেত্রে একত্রে প্রযোজ্য নয়। এর ফলে, আইনগত দিক থেকে একবিশেষ শূন্যতা বা ঘাটতি এতদিন অনুভূত হচ্ছিল। এই অভাব বা ঘাটতি পূরণের লক্ষ্যেইআইনটি সংশোধনের প্রস্তাব পেশ করা হয় কেন্দ্রীয় মন্ত্রিসভার কাছে।
দেশের দরিদ্রতম মানুষটির কল্যাণে কাজ করে যেতে নবীন আই এ এস আধিকারিকদের পরামর্শ দিলেন প্রধানমন্ত্রী

প্রশাসনিক সিদ্ধান্ত গ্রহণের সময় দেশের দরিদ্রতম মানুষটির কল্যাণের দিকে লক্ষ্য রাখার জন্য আই এ এস প্রবেশনারদের পরামর্শ দিলেন প্রধানমন্ত্রী শ্রী নরেন্দ্র মোদী। মহাত্মা গান্ধীর প্রদর্শিত পথেই এই কাজে উদ্বুদ্ধ হওয়া উচিত বলে মত প্রকাশ করেন তিনি। ২০১৫ ব্যাচের ১৮১ জন আই এ এস প্রবেশনারদের সঙ্গে আজ এক আলাপচারিতায় মিলিত হন প্রধানমন্ত্রী। নবীন এই আই এ এস আধিকারিকদের অনেকেই সরকারি এই চাকুরিতে যোগদানের পূর্বে বেসরকারি সংস্থায় কাজ করে এসেছেন। এই প্রসঙ্গের উল্লেখ করে প্রধানমন্ত্রী বলেন, সংশ্লিষ্ট আধিকারিকদের আগের কাজটি ছিল নিছকই ‘চাকুরি’। কিন্তু বর্তমানে তাঁরা যা করছেন তা হল ‘সেবা’। দেশের উত্তর-পূর্বাঞ্চলে সংযোগ, যোগাযোগ তথা উন্নয়ন ও বিকাশের ওপর দেশের উন্নয়ন ও অগ্রগতি নির্ভরশীল বলে মন্তব্য করেন প্রধানমন্ত্রী। নবীন আধিকারিকদের এক প্রশ্নের উত্তরে প্রধানমন্ত্রী বলেন, গত চার দশক ধরে তিনি দেশের নানা প্রান্ত সফর করে এসেছেন। এছাড়া, একটি রাজ্যের মুখ্যমন্ত্রী হিসেবে কাজের অভিজ্ঞতাও তাঁর রয়েছে। এ সমস্ত কিছুই প্রধানমন্ত্রীর দায়িত্ব সামলানোর জন্য তাঁকে বিশেষভাবে সাহায্য করেছে।
প্রধানমন্ত্রী হিমালয়ের পরিচয় বহনকারী রাজ্যগুলির জন্য দৃষ্টিভঙ্গী নিয়ে ২০০১ সালের একটি ভিডিও প্রকাশ করেছেন

নয়াদিল্লি, ২১ অক্টোবর, ২০২২ প্রধানমন্ত্রী শ্রী নরেন্দ্র মোদী বলেছেন, হিমালয়ের রাজ্যগুলির উন্নয়নের জন্য তাঁর সংকল্প একইরকম দৃঢ় রয়েছে। হিমালয়ের রাজ্যগুলি সম্পর্কে দৃষ্টিভঙ্গী নিয়ে ২০০১ সালের করা একটি ভিডিওর জবাবে প্রধানমন্ত্রী ট্যুইট করে বলেন; “এটি শেয়ার করার জন্য আপনাকে ধন্যবাদ। অনেক স্মৃতি ফিরে এলো। আমার সংকল্প এখনও একইরকম দৃঢ় রয়েছে!”